**Papissaare kalasadam**

Vajadus on planeerida ehitusõigus sadamahoone ehitamiseks Papissaare kalasadama maaüksusele, tunnus 30101:003:0498. Vajadus tuleneb hõljuki/liinilaeva angaari ehitamisest.

Minimaalsed vajadused:

- Ehitusalune pind (hooned) – 300 m2, hoonete arv 2, kõrgus 10 m

- Teed ja platsid (asfalt/kivi) – 500-800 m2. Täpset mahtu on raske prognoosida, sõltub juurdepääsu asukohast ja hoonete paigutusest. Hõljuki angaarist peab olema tee (koos slipiga) kuni mereni, lisaks peab olema hoonete ümbruses tehnika manööverdamisala

- Elektrivarustus

- Veevarustus ja kanalisatsioon (puurkaev tarbeveele, hallvesi(masinate pesu))

- Tee avalikuks kasutuseks üle Papisaare Töökoda kinnistu.

**Papissaare sadam**

Eesmärgiks on sadamaala arendamine ja selle vastavusse viimine sadama kasutajate ning kohaliku elanikkonna vajadustega. Muuhulgas soovitakse sadama territooriumile rajada tankla nii veesõidukite kui ka maismaatranspordi tankimiseks, elektrisõidukite laadimisala, rannakindlustus ja lainemurdja(d) akvatooriumis.

Kehtiva detailplaneeringu kohaselt on tankla rajamine ette nähtud kai nr. 2 kagunurka, kuid see asukoht ei ole sobiv mahuti täitmise seisukohast.

Krundile kavandatav sihtotstarve peab olema sobiv sadama majandamiseks ning rajatava tankla käitamisele andmiseks selleks vastavaid õigusi omavale äriühingule koos õigusega müüa kütust nii vee- kui maismaasõidukitele.

Kavandatavasse sadamahoonesse on vajalik planeerida ruumid reisijate teenindamiseks (kauplus, kohvik, WC-d jmt), sadama töötajate tööruumid ning majutusruum kuni kahe inimese tarvis. Summaarseks maksimaalseks ehitusaluseks pinnaks katastriüksusel on otstarbekas planeerida kuni 300 m2, maksimaalne hoonete kõrgus 12 meetrit.

Katastriüksusele kavandada kuni 80 kohaga parkla.

Juurdepääs avalikule teele säilitada olemasoleva väravakoha kaudu.